I floorballligaen mødte Frederikshavn Blackhawks lørdag den 3. januar Sunds Seahawks på udebane. Efter tre perioder havde Frederikshavn vundet 9-6, men det er hvad der skete efter 2. periode, der vil blive husket. Her blev en Frederikshavn-spiller nemlig slået i hovedet med en stav af en modspiller. Det skriver klubben på sin hjemmeside. Spilleren har efterfølgende fået konstateret en hjernerystelse og Frederikshavn Blackhawks' bestyrelselse har set det nødvendigt at politianmelde Sunds-spilleren for vold. Ingen dommere observerede episoden, og Blackhawks har derfor indklaget episoden til Dansk Flooball Union og dennes disciplinærudvalg.

Referat:
Spiller fra Frederikshavn Blackhawks fik hjernerystelse efter at være blevet slået i hovedet med en stav af en modstander.